Net om jou gedagtes te verfris: Job, die vroomste en rykste man van die Ooste is deur die Satan in sy liggaam aangetas en sit oortrek met sere op die ashoop en krap homself met ‘n potskerf. Sy drie vriende verneem vn sy toestand en kom besoek hom. Dan sit hulle vir 7 dae in stilte en bekyk sy toestand om dan los te trek met ‘n hoogdrawende redevoering; iets wat klink soos ‘n filosofie lesing op universiteit. In plaas dat hulle simpatiseer of op ‘n manier vir Job troos in sy uur van nood, vind hulle net fout en breek om af in sy gemoed. Vir alles wat hy sê om homself te verdedig het hulle net ‘n antwoord terug en vind hulle ‘n rede vir sy toestand. Dis sy sonde en ongeregtigheid wat gemaak het dat hy sit waar hy homself bevind.
Is dit nie ook maar wat ons almal verlang in die tyd wanneer ons seergekry het, swak is, moedeloos is, ‘n slegte ding oorgekom het nie? Dan het ek en jy nie ‘n klomp filosowe om ons nodig wat alles wil ontleed nie.
Mense wat met oorsaak en gevolge ons net nog verder in ‘n put in praat nie. Nee, ons het dan vriende nodig wat ons met deernis en liefde sal bystaan:
• “Ek staan by jou my vriend, maak nie saak wat gebeur.”
• “Ek is hier vir jou.”
• Jy’t al erger dinge as dit deurstaan.”
• “Dit sal ook verbygaan.”
• “Kan ek vir jou bid?”
More in this category: « Vriendskap (2) Vriendskap (4) »